《次韵万廷老见贻一首》
宋代·刘一止

梅花村上驻归帆，知有幽人住此庵。谁遗疏香随舵尾，故怜春色在枝南。

溪前水落沙痕出，门外山横雪意酣。诗似何郎情不浅，更留佳处后来谈。

作者简介：刘一止（1078～1160）字行简，号太简居士，湖州归安（今浙江湖州）人。宣和三年进士，累官中书舍人、给事中，以敷文阁直学士致仕。为文敏捷，博学多才，其诗为吕本中、陈与义所叹赏。有《苕溪集》。